**MOZIJEGY VÁSÁRLÓ WEBALKALMAZÁS**

***Készítette:***

***Kulcsár Béla DCDKY5  
Orosz Richárd VVC0L0  
Kocserha Patrik DHVCIQ***

Tartalom

[**PROJEKT LEÍRÁSA** 3](#_Toc181220313)

[1.Látogatók 3](#_Toc181220314)

[2.Mozi üzemeltető 3](#_Toc181220315)

[3.Adminisztrátorok 3](#_Toc181220316)

[**KÖVETELMÉNYEK** 4](#_Toc181220317)

[1. Felhasználói regisztráció és bejelentkezés 4](#_Toc181220318)

[1.1. Elfogadási kritérium: 4](#_Toc181220319)

[2. Profiladatok módosítása 4](#_Toc181220320)

[2.1. Elfogadási kritérium: 4](#_Toc181220321)

[3. Film keresése 4](#_Toc181220322)

[3.1. Elfogadási kritérium: 4](#_Toc181220323)

[4. Film részleteinek megtekintése 5](#_Toc181220324)

[4.1. Elfogadási kritérium: 5](#_Toc181220325)

[5. Vetítés időpontok megtekintése 5](#_Toc181220326)

[5.1. Elfogadási kritérium: 5](#_Toc181220327)

[6. Vetítési helyek és dátumok kezelése 6](#_Toc181220328)

[6.1. Elfogadási kritérium: 6](#_Toc181220329)

[7. Felhasználók törlése és adminisztrációja 6](#_Toc181220330)

[7.1. Elfogadási kritérium: 6](#_Toc181220331)

[8. Felhasználói jelszó megváltoztatása 7](#_Toc181220332)

[8.1. Elfogadási kritérium: 7](#_Toc181220333)

[9. Jegyfoglalása és megvásárlása 7](#_Toc181220334)

[9.1. Elfogadási kritérium: 7](#_Toc181220335)

[10. Adatvédelmi beállítások és értesítések 8](#_Toc181220336)

[10.1. Elfogadási kritérium: 8](#_Toc181220337)

[11. Hűségprogram 8](#_Toc181220338)

[11.1. Elfogadási kritérium: 8](#_Toc181220339)

[12. Büfé kínálat 9](#_Toc181220340)

[12.1. Elfogadási kritérium: 9](#_Toc181220341)

[13. GDPR Tájékoztatás 9](#_Toc181220342)

[13.1. Elfogadási kritérium: 9](#_Toc181220343)

[14. Ajándékkártya 10](#_Toc181220344)

[14.1. Elfogadási kritérium: 10](#_Toc181220345)

[15. Kapcsolat 10](#_Toc181220346)

[15.1. Elfogadási kritérium: 10](#_Toc181220347)

[**NEM FUNKCIÓNÁLIS KÖVETELMÉNYEK** 10](#_Toc181220348)

[1. Teljesítmény 10](#_Toc181220349)

[2. Megbízhatóság 10](#_Toc181220350)

[3. Skálázhatóság 11](#_Toc181220351)

[4. Biztonság 11](#_Toc181220352)

[5. Kompatibilitás 11](#_Toc181220353)

[6. Fejlesztési környezet és technológiák 11](#_Toc181220354)

[7. Adatbázis követelmények 11](#_Toc181220355)

[8. Integrációk 11](#_Toc181220356)

[9. Verziókezelés és fejlesztési módszertan 11](#_Toc181220357)

[10. Dokumentáció 12](#_Toc181220358)

[11. Képzés és támogatás 12](#_Toc181220359)

# **PROJEKT LEÍRÁSA**

A projekt célja egy dinamikus és felhasználóbarát online platform fejlesztése, amely mozijegyek vásárlását és előfoglalását könnyíti meg a felhasználók számára. Az alkalmazás fő célkitűzése, hogy egy megbízható és jól strukturált weboldalt biztosítson, ahol a látogatók egyszerűen kereshetik és foglalhatják le a számukra érdekes filmeket és vetítési időpontokat. A rendszer kialakítása során kiemelten figyelünk a felhasználói élményre, a gyors és hatékony jegyfoglalásra, valamint az adminisztrátori felügyeletre, amely biztosítja a biztonságos és zavartalan működést. Az oldalnak három fő felhasználói csoportja van: a látogatók, a mozi üzemeltetők és az adminisztrátorok.

# 1.Látogatók

Az oldal elsődleges célközönsége azok a felhasználók, akik érdeklődnek a moziélmények iránt és online kívánják megvásárolni vagy lefoglalni jegyeiket. Számukra a platform átlátható keresési és szűrési funkciókat biztosít, amelyekkel gyorsan és egyszerűen találhatják meg a kívánt filmet, vetítési időpontot és mozitermet. Emellett az értékelési rendszer segítségével visszajelzést kaphatnak a filmekről és élményekről más látogatók tapasztalatairól, ami segíti a döntéshozatalt.

# 2.Mozi üzemeltető

A mozi üzemeltető a platformot használva kezelheti a vetítési időpontokat és a jegyeladásokat. Az üzemeltető feltöltheti a filmek és vetítések részleteit, beállíthatja a jegyárakat, és menedzselheti a foglalásokat. Az oldal egyszerű kezelőfelülete segíti a vetítési időpontok, jegyárak és szabad helyek gyors frissítését és ellenőrzését.

# 3.Adminisztrátorok

Az adminisztrátorok a weboldal háttérfolyamatait felügyelik, beleértve a felhasználói és vetítési adatok moderálását. Feladatuk, hogy biztosítsák az oldal zavartalan és szabályszerű használatát, szűrjék a nem megfelelő tartalmakat, és biztosítsák a platform általános biztonságát. Az adminisztrátorok számára elérhető egy felügyeleti panel, amely lehetővé teszi számukra a statisztikák megtekintését, a felhasználói visszajelzések kezelését, valamint a foglalási és jegyeladási folyamatok nyomon követését.

# **KÖVETELMÉNYEK**

# 1. Felhasználói regisztráció és bejelentkezés

A felhasználó regisztrálni tud egy egyedi e-mail és jelszó megadásával, hogy hozzáférhessen a rendszerhez. Sikeres regisztráció után e-mailben érkezik részére visszaigazolás. A rendszer ezt követően képes azonosítani a felhasználót e-mail és jelszó alapján.

## Elfogadási kritérium:

* A regisztráció során kötelező a név, e-mail cím és jelszó megadása.
* A rendszer ellenőrzi, hogy az e-mail cím érvényes-e, és nincs-e már regisztrálva

# 2. Profiladatok módosítása

Csak a felhasználó tudja módosítani a nevét, egyéb személyes adatait vagy jelszavát, hogy naprakész profillal rendelkezzen. Profilfrissítéskor csak az Admin módosíthatja a felhasználó email címét. A módosítások sikerességéről visszaigazoló üzenet jelenik meg.

## 2.1. Elfogadási kritérium:

* A módosításhoz szükséges a felhasználónak bejelentkeznie
* A módosítás megerősítéséhez szükséges ismételten megadni a jelszavát

# 3. Film keresése

A felhasználó, kereshet a filmek között cím vagy műfaj alapján, hogy megtalálja a kívánt filmet. A rendszer megjeleníti az összes elérhető filmet.

## 3.1. Elfogadási kritérium:

* A felhasználónak legalább 3 db karektert kell megadnia a film kereséshez
* Keresési eredmények relevánsak és cím/műfaj alapján szűrhetők.

# 4. Film részleteinek megtekintése

A felhasználó részletes információkat láthat egy adott filmről, hogy eldöntse, érdekli-e. A rendszer megjeleníti a film leírását, hosszát, nyelvét és megjelenési dátumát. Minden film adatainak pontosnak kell lennie.

## 4.1. Elfogadási kritérium:

* A felhasználó rákattint egy filmre, és megjelenik a film részletező oldala.
* A film részletei jól láthatók és könnyen olvashatók minden képernyőméreten.
* Ha egy adat hiányzik vagy hibás, a rendszer jelzést küld az adminisztrátornak a hiba javítása érdekében.

# 5. Vetítés időpontok megtekintése

A felhasználó információt kap a közelgő vetítésekről, hogy megtervezhesse a látogatását. A rendszer listázza a filmekhez tartozó vetítési időpontokat. A vetítési lista csak a jövőbeli eseményeket tartalmazza.

## 5.1. Elfogadási kritérium:

* A vetítési időpontok naprakészek, és az esetleges változtatások azonnal frissülnek a felületen.
* A vetítési időpontok megjelenítése jól strukturált és könnyen áttekinthető minden képernyőméreten.

# 6. Vetítési helyek és dátumok kezelése

A rendszergazda, kezelheti a vetítési időpontokat és helyszíneket, hogy megfelelő beosztást biztosítson. A rendszer lehetővé teszi új vetítési időpont és helyszín rögzítését. Csak érvényes adatokkal frissül a vetítési időpont.

## 6.1. Elfogadási kritérium:

* A módosítások és új vetítések azonnal megjelennek a felhasználók számára a vetítési időpontok listájában.
* Az adminisztrátorok törölhetik a vetítési időpontokat, és a törölt vetítések nem jelennek meg a felhasználói felületen.
* Az adminisztrátor értesítést kap, ha egy vetítési időpont helyhiány vagy más ok miatt nem megfelelő.

# 7. Felhasználók törlése és adminisztrációja

A rendszergazda kezeli a felhasználók listáját, hogy biztosítsa a rendszer integritását, törölhetnek felhasználói fiókokat, illetve email címet csak ő módosíthat. Törléskor a rendszer értesítést küld az érintett felhasználónak.

## 7.1. Elfogadási kritérium:

* Az adminisztrátor hozzáfér a felhasználók listájához, amely tartalmazza minden felhasználó alapvető adatait (pl. név, e-mail cím, regisztráció dátuma).
* Az adminisztrátor törölhet felhasználói fiókokat, és a törlés után a felhasználó hozzáférése azonnal megszűnik.
* Felhasználói fiók törlésekor a rendszer automatikusan értesítést küld az érintett felhasználó regisztrált e-mail címére.
* Az adminisztrátor módosíthatja a felhasználók e-mail címét, a módosítás után pedig a felhasználó értesítést kap az új e-mail címre.
* Az adminisztrátori felület könnyen kezelhető, és minden változtatás naplózásra kerül a későbbi visszakereshetőség érdekében.
* Az adminisztrátor csak megfelelő jogosultsággal rendelkezik a fióktörléshez és e-mail cím módosításához.

# 8. Felhasználói jelszó megváltoztatása

A felhasználó, ha szeretné megváltoztathatja a jelszavát, illetve ha elfelejtette vagy meg szeretném erősíteni a biztonságot. A rendszer lehetőséget biztosít a jelszó cserére biztonsági ellenőrzés után. A jelszócsere sikeres végrehajtása után visszaigazoló e-mail érkezik a felhasználó számára.

## 8.1. Elfogadási kritérium:

* A jelszó módosításához a felhasználónak meg kell adnia a jelenlegi jelszavát és az új jelszót.
* Az új jelszónak meg kell felelnie a biztonsági követelményeknek (pl. minimális hossz, speciális karakterek).
* A rendszer megerősítést kér az új jelszó ismételt megadásával a hibák elkerülése érdekében.
* Sikeres jelszóváltoztatás után a felhasználó visszaigazoló értesítést kap az e-mail címére.
* Ha a felhasználó elfelejtette a jelszavát, kérhet egy jelszó-visszaállító e-mailt, amely egy biztonságos linket tartalmaz az új jelszó beállításához.

# 9. Jegyfoglalása és megvásárlása

A felhasználó amennyiben megtalálta megnézni kívánt filmet, de nem biztos még a vásárlásban, fizetés nélkül is lefoglalhatja a jegyet/ket, melyet/ket díjmentesen vetítés megkezdése előtti napig lemondhat. Amennyiben a vásárlás mellett dönt, akkor fizethet online vagy választhat helyszíni készpénzes fizetést is. A rendszer felajánl egyéb kedvezményeket, mint csoportos, diák vagy családi kedvezményesjegyet.

## 9.1. Elfogadási kritérium:

* A felhasználó a foglalás vagy vásárlás előtt ellenőrizheti a jegyek számát, árát és az összegző adatokat.
* Fizetés előtt a rendszer összefoglalja a kiválasztott jegyek adatait és az ülőhelyeket.
* A jegyvásárlás sikeres végrehajtása után a felhasználó elektronikus jegyet kap az e-mail címére.
* Foglalás esetén a felhasználó egy megerősítő e-mailt kap a foglalás részleteivel és az esetleges fizetési határidővel.
* A felhasználó hozzáfér a foglalásaihoz és vásárlásaihoz a profiljában, ahol szükség esetén lemondhatja vagy módosíthatja azokat.
* A rendszer biztonságos fizetési lehetőségeket kínál, és visszaigazolást küld a sikeres tranzakcióról.

# 10. Adatvédelmi beállítások és értesítések

A felhasználó adatvédelmi és értesítéseket is beállíthat, hogy kontrollálhassa, milyen információkat kap. A felhasználó csak a megadott értesítéseket kapja.

## 10.1. Elfogadási kritérium:

* Az adatvédelmi beállítások lehetővé teszik a felhasználónak, hogy szabályozza, mely személyes adatokat osztja meg (pl. nyilvános profil, e-mail megjelenítés).
* A rendszer biztosítja, hogy a felhasználó bármikor módosíthassa vagy visszavonhassa a korábban megadott adatvédelmi és értesítési preferenciákat.
* A felhasználó e-mailben visszaigazolást kap a beállítások változtatásáról, ha ezt választotta.

# 11. Hűségprogram

A felhasználók csatlakozhatnak hűségprogramhoz, hogy pontokat gyűjthessenek a vásárlásaik után.

## 11.1. Elfogadási kritérium:

* A felhasználó vásárlásai után automatikusan pontokat gyűjt minden 100 forint vásárlás után 1 pontot kap, ami 1 forintnak felel meg.
* A pontok egyértelműen nyomon követhetők a felhasználói fiókban.
* A pontok 12 hónapig érvényesek, és ezt a felhasználói fiókban nyilván kell tartani.
* A közelgő lejáratú pontokról a felhasználó értesítést kap e-mailben.

# 12. Büfé kínálat

A felhasználó megtekintheti a büfé kínálatát a mozi weboldalán, a kínálat tartalmazza az ételek és italok nevét, árát.

## 12.1. Elfogadási kritérium:

* A büfé kínálata mindig naprakészek, és az esetleges változtatások azonnal frissülnek a felületen.
* A kínálat megjelenítése jól strukturált és könnyen áttekinthető minden képernyőméreten.

# 13. GDPR Tájékoztatás

Az üzemeltető elkötelezett a felhasználók személyes adatainak védelme iránt. Ezért a felhasználót tájékoztatja részletesen , hogy milyen adatokat gyűjt, hogyan használja fel őket, és milyen jogai vannak a felhasználóknak az adataik védelmében.

## 13.1. Elfogadási kritérium:

* A GDPR tájékoztatóban világosan és érthetően szerepelnek az adatkezelés céljai, jogalapjai és a gyűjtött adatok típusa.
* A tájékoztató tartalmazza a felhasználók jogait és a panaszbejelentés lehetőségét.
* A GDPR tájékoztató elérhető legyen a felhasználó által preferált nyelven.
* Az elérhetőségek tartalmazzák a cég nevét, címét, e-mail címét és telefonszámát.

# 14. Ajándékkártya

A felhasználók vehessenek ajándék kártyákat különböző értékekben, melyet kinyomtatás után tudnak átruházni.

## 14.1. Elfogadási kritérium:

* Az ajándékkártyák kapjanak egyedi azonosítót a visszaélések elkerülése érdekében.
* Felhasználható legyen mind a jegy mind a büfében való fizetésre.
* A felhasználó megvásárlást követően a rendszerben regisztrált email címére kapja meg.

# 15. Kapcsolat

A felhasználó számára elérhető legyen az üzemeltető telefonszáma, email címe, illetve egyéb elérhetősége, ahova tud fordulni esetleges kérdéseivel felmerült problémáival, illetve panaszával.

## 15.1. Elfogadási kritérium:

* Az admin mindig aktualizálja az elérhetőségeket amennyiben azokban változás áll be.
* Tájékoztatva legyen a felhasználó mettől-meddig elérhetőek ezen elérhetőségek, email kapcsolatfelvétel esetében a válaszadási határidőről

# **NEM FUNKCIÓNÁLIS KÖVETELMÉNYEK**

# Teljesítmény

A honlap 3 másodpercen belül betöltődik, és zökkenőmentes böngészési élményt nyújt a felhasználók számára.

# Megbízhatóság

A rendszer 99,9%-os elérhetőséget biztosít, hogy a felhasználók bármikor hozzáférhessenek.

# Skálázhatóság

A honlap könnyen bővíthető legyen, hogy nagyobb felhasználói terhelést is kezeljen például premier időszakokban.

# Biztonság

A rendszer SSL-titkosítást használ, és megfelel a GDPR előírásainak a felhasználói adatok védelme érdekében.

# Kompatibilitás

A honlap különböző böngészőkön és eszközökön, például mobilon, tableten és asztali gépen is hibamentesen működik.

# Fejlesztési környezet és technológiák

A fejlesztéshez modern webes technológiák használata.

# Adatbázis követelmények

A rendszer adatbázisa gyors lekérdezést biztosít a moziműsorok, foglalások és felhasználói adatok kezelésére.

# Integrációk

A rendszer integrálható külső fizetési szolgáltatókkal, például bankkártyás fizetéssel és kuponkezelő rendszerekkel.

# Verziókezelés és fejlesztési módszertan

A fejlesztés Git verziókövetéssel és agilis módszertannal zajlik, rendszeres kiadásokkal.

# Dokumentáció

A rendszerhez részletes fejlesztési és felhasználói dokumentáció készüljön a jövőbeli karbantartás megkönnyítése érdekében.

# Képzés és támogatás

A felhasználók és adminisztrátorok számára biztosítunk útmutatókat, valamint 24/7 technikai támogatást az esetleges problémák megoldásához.